Ζερεμί Ζανό

Ο Ζερεμί Ζανό, γεννημένος στις 11 Οκτωβρίου 1977 στο Βαλανσιέν, είναι Γάλλος ποδοσφαιριστής, ο οποίος αγωνίζεται στη θέση του τερματοφύλακα, για λογαριασμό της Μαν ΦΚ.

Βιογραφία

Ο εμβληματικός τερματοφύλακας των Πρασίνων 
Έχοντας αναδειχθεί από τα τμήματα υποδομής της Βαλανσιέν, πέρασε απ' όλες τις ηλικιακές κατηγορίες του συλλόγου, προτού εκδιωχθεί από αυτόν, λόγω του μικρού του ύψους. Παρά το γεγονός πως το ύψος του (1,76 μ.) έχει χαρακτηριστεί περισσότερες από μία φορά ανεπαρκές, αυτό δεν του στέρησε την καθιέρωση στο υψηλότερο επίπεδο του γαλλικού ποδοσφαίρου, με την ΑΣ Σαιντ-Ετιέν.

Είναι κυρίως γωνστός για την εκκεντρικότητά του ως χαρακτήρας και κυρίως για τις ενδυματολογικές του επιλογές στη διάρκεια της σεζόν 2004-2005 (αγωνίστηκε με τη στολή του Spiderman απέναντι στην Ιστρ). Η αίσθηση του θεάματος που διαθέτει, αντανακλάται πολλές φορές στο αγωνιστικό του στυλ, πραγματοποιώντας αρκετά εντυπωσιακές επεμβάσεις. Ο Ζερεμί Ζανό, είναι ένας παίκτης ιδιαίτερα αγαπητός στο κοινό των Stéphanois.

Διατηρεί το ρεκόρ ανέπαφης εστίας σε εντός έδρας αγώνες για τη Λιγκ 1, με  λεπτά. Το σερί του ξεκίνησε στις 6 Νοεμβρίου 2004 και έλαβε τέλος στις 21 Σεπτεμβρίου 2005. Στη διάρκεια της σεζόν 2006-2007, κι ενώ οι Πράσινοι βρίσκονταν πίσω στο σκορ με 2-1 απέναντι στη ΦΚ Ναντ, ο Ζανό εγκατέλειψε την εστία του στο 93ο λεπτό, για να προωθηθεί σε ένα κόρνερ των Stéphanois, όπου έδωσε πάσα με τακουνάκι στον Βενσάν Ονιόν, ο οποίος, στην εξέλιξη της φάσης, σκόραρε.

Στη διάρκεια της σεζόν 2007-2008 τραυματίστηκε την 22η αγωνιστική του πρωταθλήματος, αφήνοντας τη θέση του βασικού στον Τζοντί Βιβιανί. Από τότε, δεν ξαναβρήκε ποτέ τη θέση του βασικού κάτω από την εστία της Σαιντ-Ετιέν. Ξεκίνησε τη σεζόν 2008-2009 ως αναπληρωματικός. Στις 24 Σεπτεμβρίου 2008, στο πλαίσιο του Λιγκ Καπ Γαλλίας, αγωνίστηκε ως βασικός απέναντι στην Γκανγκάμπ, δεχόμενος συνολικά τέσσερα γκολ στη διάρκεια του αγώνα. Μετά από μια σειρά ανεπιτυχών αποτελεσμάτων της ομάδας του, ξαναβρήκε τελικά τη θέση βασικού που κατείχε στο πρωτάθλημα, τη 12η αγωνιστική της Λιγκ 1, απέναντι στην Ολιμπίκ Μαρσέιγ. Διατήρησε τη θέση του βασικού τερματοφύλακα της ομάδας και μετά την απόλυση του προπονητή Λοράν Ρουσέ και την ανάληψη της τεχνικής της ηγεσίας από τον Αλάν Περάν.

Στις 5 Απριλίου 2009 έδωσε τον 300ό του αγώνα με τη φανέλα της Σαιντ-Ετιέν, για το σύνολο των διοργανώσεων, στην εντός έδρας ήττα της ομάδας του με 3-0 από την Ολιμπίκ Μαρσέιγ.

Την 1η Μαΐου 2011, έδωσε τον 383ο του αγώνα με τη φανέλα της Σαιντ-Ετιέν, ισσοφαρίζοντας έτσι το ρεκόρ του Ιβάν Τσούρκοβιτς, σε αριθμό επίσημων συμμετοχών με τους Stéphanois. Έγινε ο τερματοφύλακας με τις περισσότερες συμμετοχές στην ιστορία της ASSE, μία εβδομάδα αργότερα, μετά από έναν αγώνα απέναντ στην Αρλ-Αβινιόν (384 αγώνες με την ASSE).

Μετά την απόκτηση του τερματοφύλακα Στεφάν Ρουφιέ στις 11 Ιουλίου 2011 από την ASSE, ο Ζερεμί Ζανό ξεκίνησε τη σεζόν 2011-2012 ως αναπληρωματικός. Παρά τα διάφορα δημοσιεύματα του Τύπου, που έκαναν, κατά καιρούς, λόγο για ανταγωνισμό και «πόλεμο» μεταξύ των δύο τερματοφυλάκων, οι τελευταίοι δήλωναν, σταθερά, πως δεν υπήρχε καμία έχθρα μεταξύ τους και πως, αντιθέτως, οι μεταξύ τους σχέσεις ήταν εξαιρετικές.

Δανεικός στη Λοριάν 
Στις 4 Μαΐου 2012, κι ενώ, μέχρι τότε, δεν είχε γνωρίσει παρά μόνο μια ομάδα, από την αρχή της επαγγελματικής του καριέρας, δεκαέξι χρόνια νωρίτερα, ο Ζανό δόθηκε δανεικός στη ΦΚ Λοριάν, μέχρι το τέλος της σεζόν, ώστε να καλύψει την απουσία λόγω τραυματισμών των Φαμπιάν Ωντάρ και Μπενζαμέν Λεκόντ.

Έδωσε τον πρώτο του αγώνα με τη νέα του ομάδα, τρεις μέρες αργότερα, απέναντι στην Ντιζόν ΦΚΟ (0-0). Αγωνίστηκε ως βασικός στις τρεις τελευταίες αγωνιστικές του πρωταθλήματος με τη Λοριάν, προτού επιστρέψει στους Πράσινους.

Μεταγραφή στην Μαν ΦΚ 
Έχοντας χάσει τη θέση του βαικού από τον Στεφάν Ρουφιέ, ο Ζανό υπέγραψε τριετές συμβόλαιο με τη Μαν ΦΚ στις 2 Αυγούστου 2012. Έγραψε, επίσης, στον προσωπικό του λογαριαμσό στο Twitter, ότι θα επέστρεφε στη Σαιιντ-Ετιέν, με τη λήξη του συμβολαίου του, ώστε να ενταχθεί στο τεχνικό επιτελείο των Πρασίνων. Πραγματοποίησε το ντεμπούτο του με τη νέα του ομάδα στις 10 Αυγούστου 2012, απέναντι στη Σατορού (ήττα 0-1), αλλά αντικαταστάθηκε στο δεύτερο ημίχρονο, λόγω ενός τραυματισμού.

Δηλώσεις 
 "Το επάγγελμά μου δεν είναι ποδοσφαιριστής, είναι τερματοφύλακας."
 "Το πρώτο πράγμα που πρέπει να κάνει ένας τερματοφύλακας, είναι να τον αγαπάνε οι αμυντικοί του."
 "Το ποδόσφαιρο πλέον είναι μια μπίζνα και πολλοί πλέον προτιμούν το χρήμα από τους τίτλους ή την αγάπη με την ομάδα. Εγώ, πραγματικά αγαπάω την ομάδα μου. Πάνε 13 χρόνια που είμαι εδώ, αλλά [...] είναι πλέον ελάχιστοι οι παίκτες σαν εμένα στον χώρο του ποδοσφαίρου..."
 "Η Λυών είναι μια θερμή πόλη με κρύους ανθρώπους, ενώ το Σαιντ-Ετιέν είναι το αντίθετο."
 "Souvent touché, jamais coulé !"
 "Όπως έχω πάντα πει, δεν μπορείς να αρνηθείς το Μπολέρ! Και το έχω ξαναπεί, δεν μπορώ να κάνω κάτι καλύτερο !"

Διακρίσεις 
 Πρωταθλητής στη Λιγκ 2 το 1999 και το 2004 με την ΑΣ Σαιντ-Ετιέν
Καλύτερος τερματοφύλακας της Λιγκ 2 για την σεζόν 2003-2004 (ψηφίστηκε από τους συναδέλφους του)
 Παίκτης του μήνα από την UNFP για τον Σεπτέμβριο του 2006 και τον Δεκέμβριο του 2009 (3ος τερματοφύλακας που λαμβάνει το συγκεκριμένο βραβείο στην ιστορία του θεσμού)
 Χρυσό Αστέρι της Λιγκ 1 (καλύτερος τερματοφύλακας) το 2007
 Μεγαλύτερο ρεκόρ απαραβίαστης εστίας εντός έδρας για το πρωτάθλημα: συγκεκριμένα, 1534 λεπτά, σε χρονικό διάστημα σχεδόν δύο σεζόν, από τις 9 Νοεμβρίου 2004 (ASSE-Νις, γκολ του Αγκαλί , νίκη 2-1) ώς τις 21 Σεπτεμβρίου 2005 (ASSE-Νανσί, γκολ του Λεκλύζ , ήττα 0-2). Ήτοι, 1.790 αγωνιστικά λεπτα (περισσότερες από 24 ώρες) χωρίς να έχει παραβιαστεί η εστία του.
 Βραβείο Orange από το περιοδικό France Football το 2007

Παραπομπές

Εξωτερικοί σύνδεσμοι 

 Επίσημη ιστοσελίδα του Ζερεμί Ζανό
 Στατιστικά του Ζανό στο footballdatabase.eu
 Προφίλ και σταδιοδρομία του Ζερεμί Ζανό στο anciensverts.com

Γάλλοι ποδοσφαιριστές
Ποδοσφαιριστές ΑΣ Σαιντ-Ετιέν
Τερματοφύλακες ποδοσφαιριστές
Ποδοσφαιριστές Λιγκ 1
Ποδοσφαιριστές ΦΚ Λοριάν
Ποδοσφαιριστές Λε Μαν ΦΚ